Hunermandanê Dêrsimijan zî paştî daye qerarê bedilnayîşê nameyê Tûncelîyî bi Dêrsimî  yê Meclîsê Şaredarîya Dêrsimî. Hunermandanê ke rojNAmeyê Yenî Yaşamî rê qisey kerd vat Dêrsim Dêrsim o!
Çayan Demîrel: Ma xo ra vanê Dêrsimij,  no sey ziwanê dayîkî yo. Ma nameyê Dêrsimî dayo domananê xo, kitaban, deyîran û komaleyan. Çew nêeşkeno hafizaya tarîxî bi tabela û qanûnan çîn bikero.
Ozlem Gerçeke: Dêrsim Dêrsimî ra vano Dêrsim. Ma heta nika nameyê Tûncelî nêşuxulna û nêşuxulnenê.
Tahîr Bozkûrt: Dêrsim nameyê doman, ko, dar, bir, vilik, awe heme rindikanê Dêrsimî yo.
Kazim Oz:  şarê Dêrsimî bi Qirkerdişê Dêrsimî yê 1938’î yeno tehdîtkerdene. Ma hunermendî paştî danê nê qerarî. Tena şarê Dêrsimî wayîrê nê heqî yo û ê zî Dêrsim wazenê.
Dogan Çelîk: Dêrsim anor û heqîqet o. Vatişê Dêrsimî Pir Riza, Alîşer û Ana Zarîfe yo. Dêrsim bi nê manayan wayîrê nasnameyî yo.
Rozerîn Kahramane: Ganî tena tabele de nê fermî nameyê Dêrsimî bêro dayene. Destê tûnçî yê dewlete wa hinî serê Dêrsimî ra bêro wedartene.
Nûray Balike: Ma ganî no deme  de tarîx ra ders vejê û goreyê naye tê bigêrê û vernîya tarîtîye bigêrê.
Emiralî Yagan: Dêrsim wextê Terteleyê 1938 de ser û bin bi û wext ra xover dano xo newe ra aferneno. Tena bi bedilnayîşê tabela çîyêk nêbeno ganî zîhnîyet bêro bedilnayene.
Mîkaîl Aslan: Dêrsim nameyê yewe kilama ke bi hezaran seran o koyan de yena vatene yo, nêbedilyeno. Berê rûh, tarîx û estbîyayîşê şarêk o. Nameyê Dêrsimî Dêrsim o.
Metîn Kahraman: Dêrsim nameyê kulturêkê kahanî yo. Tûncelî qirkerdiş ano ma vîr. Ma wezenê nameyê Dêrsimî peyser bêro dayene û tabela bêro daliqnayene.
Kemal Kahraman: Hafizaya ma ya kulturkî esta. Wazenê ke ma tarîxê xo, xo vîra bikerê. Ewro hetê çepgerî vanê ke wext û cayê nêyî nêyo. Sereye ma tim hetê serdestan ra xebitîyeno.
Erdogan Emîr: Dêrsim pabesteyê heq û heqîqatî yo. Dêrsim Dêrsim o.
Ferhat Tûnç: Hedefe nê hêrişî de nasnameyê tarîxkî yê Dêrsimî esto. Dêrsim anor û şerefe şarê Dêrsimî yo. Sey vizêr ameyîşê ma yo. Ma testûr nêdanê na raştîye bêro vîrakerdene.
Abîdîn Bîter: Dêrsim nameyê o bajarî yo û ganî bero şuxulnayene.
